section_heading: Karijera
paragraph_text: 2005. godinu započela je slabijim igrama. Branila je naslov u Dohi i Roland Garrosu, ali je na oba turnira izgubila već u prvom kolu. To je bio prvi put u povijesti da braniteljica naslova Roland Garrosa izgubi prvi susret. Od značajnijih rezultata ostvarila je jedino četvrtfinale Wimbledona i naslov u Kolkati. Iz prvih 10 ispada u kolovozu. Te godine, u polufinalu Fed Cupa, pobijedila je wimbledonsku pobjednicu Venus Williams, ali je izgubila svoja oba meča u finalu.